CELEX: 32004R1559
Language: et
Date: 2004-08-24 00:00:00
Title: Komisjoni määrus (EÜ) nr 1559/2004, 24. august 2004, teatavate kaupade klassifitseerimise kohta kombineeritud nomenklatuuris

2.9.2004   
            
            
               ET
            
            
               Euroopa Liidu Teataja
            
            
               L 283/9
            
         
      KOMISJONI MÄÄRUS (EÜ) nr 1559/2004,
   24. august 2004,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.
            
         
               (4)
            
            
               On asjakohane sätestada, et järgides ühenduses kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võivad siduva tariifiinformatsiooni pidajad liikmesriikides vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei vasta käesoleva määrusega kehtestatud sätetele.
            
         
               (5)
            
            
               Käesolevas määruses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodide alla.
   Artikkel 2
   Kui ühenduses kehtivatest meetmetest, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse järelevalvega nende importimisel ühendusse, ei tulene teisiti, võib siduva tariifiinformatsiooni pidaja 60 päeva jooksul vastavalt määruse (EMÜ) nr 2913/92 artikli 12 lõikele 6 jätkuvalt tugineda liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. august 2004
      
         
            Komisjoni nimel
         
         
            komisjoni liige
         
         Frederik BOLKESTEIN
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 2344/2003 (ELT L 346, 31.12.2003, lk 38).
   
      (2)  EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ühevärviline, sünteetilisest kiust (100 % polüester) kootud, ülakeha kattev varrukateta riietusese. Tootel on V kaelus, see on eest üleni lahtikäiv, vasak hõlm kinnitub paremale trukkidega, varrukaaugud on avarad, taskud ja vooder puuduvad.
                  Riietusesemel on ümberringi kaks helkivat triipu.
                  (Vest)
                  (Vt, foto nr 634) (1)
                  
               
               
                  6110 30 91
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, XI jaotise märkuse 7 punktiga e, grupi 61 märkustega 1 ja 9 ning CN-koodide 6110, 6110 30 ja 6110 30 91 sõnastusega.
                  Antud riietusesemel on vestiga sarnane otstarve. Vaata rubriigi 6110 juurde kuuluvaid HS ja CN selgitavaid märkusi.
               
            
         
      
         (1)  Foto on esitatud üksnes informatsiooniks.